מועצה מקומית בית-ג'ן

 דו"ח יישום חוק חופש המידע 2018

הנני מתכבדת להגיש את דו"ח יישום חוק חופש המידע **במועצה מקומית בית-ג'ן לשנת 2018**

**כללי** : חוק חופש המידע התשנ"ח- 1998 עפ"י החוק: "לכל אזרח ישראלי או תושב הזכות לקבל מידע מרשות ציבורית בהתאם להוראות חוק זה" .

"קבלת מידע" לרבות עיון, צפייה, האזנה, העתקה, צילום, קבלת פלט מחשב או קבלת מידע בכל דרך אחרת בהתאם לסוג המידע וצורת אחזקתו .

לצורך יישום החוק ימונה ממונה על העמדת המידע לרשות הציבור ועל יישום הוראות החוק.

**עפ"י הוראות החוק סעיף 5 (א):** "רשות ציבורית תפרסם דין וחשבון שנתי שיכלול מידע על אודות פעילות ותחומי אחריותה והסבר על תפקידיה וסמכויותיה, הדין וחשבון יכלול גם דיווח של הממונה על הפעלת חוק זה ברשות הציבורית ואולם רשאי הוא לפרסם דיווח זה בנפרד" .

בהמשך לסעיף 18 בחוק נקבעו אגרות לקבלת מידע, סכום האגרות משתנה מעת לעת עקב שינויי מדד ומתפרסם בקובץ תקנות מטעם משרד המשפטים .

**להלן האגרות המותרות עפ"י חוק:**

1. אגרת בקשה (תקנה 1) 20 ₪
2. אגרת טיפול (תקנה 2) 30 ₪
3. אגרת הפקה (תקנה 3 –א-)
4. לכל עמוד צילום 0.20 ₪
5. לדיסקט מחשב 2.50 ₪
6. סכום בסיס לקבלת התחייבות לשאת

באגרות טיפול והפקה (תקנה 4) 150 ₪

במידה והממונה מניח שהתשלום בגין איסוף המידע יעלה על סכום הבסיס יודיע על כך בכתב למבקש המידע בצירוף פירוט החיוב ויקבל הסכמתו לתשלום טרם הפקת המידע .

ביום 4/9/2010 נכנסו לתוקפם תקנות חופש המידע (העמדת מידע על איכות הסביבה לעיון התשס"ט-2009) (להלן:"התקנות") המטילות חובה על הרשות הציבורית להעמיד לעיון הציבור מידע על איכות הסביבה שברשותה .

התקנות מגדירות את סוג המידע שעל הרשות להעביר לידיעת הציבור בתחומי רעש וריח, זיהום אוויר, זיהום מים, השלכת פסולת, זיהום ע"י חומר מסוכן, זיהום ע"י קרינה מייננת, זיהום ים, פגיעה בסביבה החופית, שינוי בתכונותיה של הקרקע מבחינה כימית, ביולוגית, בקטריולוגית, רדיואקטיבית או אחרת, או שינוי הגורם לכך שהקרקע תהיה מסוכנת לבריאות הציבור, או עלולה לפגוע בחי או בצומח, או פחות ראויה למטרה אשר לה היא משמשת או נועדה לשמש.

זאת ועוד סעיף 57 (ג') לחוק תאגידי מים וביוב התשס"א-2001 קובע כי לעניין מידע בדבר איכות המים, השפכים והקולחים שבאחריות התאגיד חלות על התאגיד הוראות החקיקה .

באתר האינטרנט העירוני יש קישור לאתר תאגיד המים מי התנור שם יועמדו החומרים הנדרשים לעיון הציבור תחת הכותרת מידע ללקוח/דוחות בדיקת מים ביוב, כן קישור לאתר המשרד להגנת הסביבה .

**בקשות שנתקבלו : בשנת העבודה 2018 התקבלו 6 בקשות למידע .**

**מבקשי המידע** : הינם עמותות : עמותת עורכי דין לקידום ניהול תקין ועמותת עורכי דין למען משפט, חברה וצדק, עו"ד אלעד מן יועמ"ש הצלחה, .

**נושאי הבקשות**: מינוי רכז נגישות במועצה, רישוי עסקים , פרסום תכנים באתר האינטרנט של הרשות המקומי, חובות נבחרים, תרומות למועצה, פרטי נבחרי ציבור, שילוט רחובות ומספור בתים, נכסים של המועצה , הקצאות קרקע או מבנים של הרשות, ביטוחי הרשות המקומית , טיפול בכלבים, מינוי ועדה לטיפול בנגע הסמים, פרסום תקנון מניעת הטרדה מינית.

מענה : הבקשות חלקן נענו תוך 30 יום בהתאם לחוק וחלקן נענו באיחור או במענה חלקי.

הגשת תביעות : הוגשו 2 עתירות נגד המועצה בענין חופש המידע – פרסום תכנים באתר המועצה-נמחקה בעקבות הסכם פשרה..

**ההכנסות מאגרות :** 20 ₪

 בכבוד רב

פדוה דבור

הממונה על יישום חוק חופש המידע